**Maskeborebiller** (Eucradinae) er en underfamilie av middelsstore, vedborende biller.Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander.

Utseende
--------

Små til middelsstore (2 – 9 mm) biller, mange har sylindrisk kroppsform, men dette varierer mye. Som oftest brunlige på farge, kroppen ofte helt eller delvis dekket med skjell. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae).
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene er lange og trådformede. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos denne gruppen er det som oftest tydelig smalere enn dekkvingene. **Dekkvingene** er oftest parallellsidige, men danner en oval til kulerund form hos tyvbiller (Ptininae). De er vanligvis matte, ofte med mønster dannet av skjell, av og til med rekker av grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

Levevis
-------

  

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Systematisk inndeling / norske arter
------------------------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien **maskeborebiller**, Eucradinae LeConte, 1861
						* Stammen Eucradini LeConte, 1861
							+ Slekten *Eucrada* LeConte, 1861
						* Stammen Hedobiini Mulsant & Rey, 1868
							+ Slekten *Anhedobia* Nakane, 1963
							+ Slekten *Clada* Pascoe, 1887
							+ Slekten *Hedobia* Dejean, 1821
							+ Slekten *Neohedobia* Fisher, 1919
							+ Slekten *Ptinomorphus* Mulsant & Rey, 1868- i Norge:
								- *Ptinomorphus imperialis* (Linnaeus, 1767)

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (no) *maskeborebiller* hos Artsdatabanken Rediger på Wikidata

* (sv) *maskeborebiller* hos Dyntaxa Rediger på Wikidata

* (en) *maskeborebiller* hos Fauna Europaea Rediger på Wikidata

* (en) *maskeborebiller* hos Fossilworks Rediger på Wikidata

* (en) *maskeborebiller* hos ITIS Rediger på Wikidata

* (en) *maskeborebiller* hos NCBI Rediger på Wikidata

* (en) *Kategori:Eucradinae* – bilder, video eller lyd på Wikimedia Commons Rediger på Wikidata

* *Eucradinae* – detaljert informasjon på Wikispecies Rediger på Wikidata